
Uznesenie Okresný súd Galanta vo veci podania žalobkyne: R. G., nar. X.X.XXXX, bytom Y. XXX/XXX, X. J., o určenie vlastníctva, takto rozhodol: I. Súd podanie žalobkyne doručené tunajšiemu súdu dňa 4.6.2024 odmieta. odôvodnenie: 1. Žalobkyňa dňa 4.6.2024 doručila tunajšiemu súdu návrh označený ako žiadosť o určenie vlastníctva k LV č. XXX, k. ú. I. V., parc. č. XXX - orná pôda o výmere 6532 m2. 2. Uznesením č.k. 22C/60/2024-37 zo dňa 3.7.2024 súd vyzval žalobkyňu, aby v lehote 10 dní od doručenia tohto uznesenia odstránila vady svojho podania zo dňa 4.6.2024, a to tým spôsobom, že riadne označí strany sporu - ozrejmí kto je žalovaným a žalovaného /žalovaných riadne označí (fyzická osoba sa v žalobe označuje menom, priezviskom, adresou trvalého pobytu alebo pobytu, dátumom narodenia alebo iným identifikačným údajom; právnická osoba sa v žalobe označuje názvom alebo obchodným menom, adresou sídla a identifikačným číslom organizácie, ak je pridelené), prípadne iný identifikačný údaj (ak ide o zahraničnú právnickú osobu, pravdivo a úplne opíše rozhodujúce skutočnosti na preukázanie svojich tvrdení a označí dôkazy na ich preukázanie, opraví žalobný návrh - petit (označenie toho, čoho sa domáha, t. j. ako má súd rozhodnúť) tak, aby bol tento v súlade s § 137 Civilného sporového poriadku a aby bol vymedzený jednoznačne, presne, určito, zrozumiteľne a aby bol vykonateľný. V predmetnom rozhodnutí bola žalobkyňa riadne poučená o skutočnosti, že v prípade, ak svoje podanie v lehote stanovenej súdom nedoplní, súd toto podanie v zmysle ustanovenia § 129 ods. 3 CSP odmietne. 3. Uznesenie bolo žalobkyni doručené dňa 12.7.2024, avšak žalobkyňa do dnešného dňa vady svojho podania neodstránila. 4. Podľa § 127 ods. 1 zákona č. 160/2015 Z.z. Civilný sporový poriadok (ďalej len „CSP“), ak zákon na podanie nevyžaduje osobitné náležitosti, v podaní sa uvedie, a) ktorému súdu je určené, b) kto ho robí, c) ktorej veci sa týka, d) čo sa ním sleduje a e) podpis. 5. Podľa § 129 ods. 1 a ods. 3 CSP, ak ide o podanie vo veci samej alebo návrh na nariadenie neodkladného opatrenia alebo zabezpečovacieho opatrenia, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, súd vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. Ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 6. Podľa § 132 ods. 1, 2 a 3 CSP, v žalobe sa okrem všeobecných náležitostí podania uvedie označenie strán, pravdivé a úplné opísanie rozhodujúcich skutočností, označenie dôkazov na ich preukázanie a
žalobný návrh. Opísanie rozhodujúcich skutočností nemožno nahradiť odkazom na označené dôkazy. Žalobca k žalobe pripojí dôkazy, ktorých povaha to pripúšťa, okrem tých, ktoré nemôže bez svojej viny pripojiť. 7. Podľa § 133 ods. 1 CSP, fyzická osoba sa v žalobe označuje menom, priezviskom, adresou trvalého pobytu alebo pobytu, dátumom narodenia alebo iným identifikačným údajom. 8. Podľa ods. 2 cit. ustanovenia, právnická osoba sa v žalobe označuje názvom alebo obchodným menom, adresou sídla a identifikačným číslom organizácie, ak je pridelené. 9. Podľa § 134 C.s.p., zahraničná právnická osoba sa v žalobe označuje názvom alebo obchodným menom, adresou sídla, prípadne iným identifikačným údajom. 10. Podľa § 135 ods. 1 C.s.p., ak je stranou štát, v žalobe sa označuje uvedením jeho názvu a názvu štátneho orgánu alebo právnickej osoby, ktorá za štát koná. 11. Podľa ods. 2 cit. ustanovenia, ak je stranou štátny orgán, v žalobe sa označuje uvedením názvu tohto štátneho orgánu. 12. S poukazom na skutočnosť, že žalobkyňa svoje podanie v stanovenej lehote v súlade s uznesením tunajšieho súdu č.k. 22C/60/2024-37 zo dňa 3.7.2024 nedoplnila, pričom ide o taký procesný nedostatok, pre ktorý nemožno pokračovať v konaní, súd rozhodol tak, že podanie žalobkyne doručené tunajšiemu súdu dňa 4.6.2024 odmietol. Poučenie: Proti tomuto uzneseniu je prípustné odvolanie v lehote 15 dní od doručenia uznesenia na súde, proti ktorého uzneseniu smeruje. Odvolanie môže podať účastník konania, v ktorého neprospech bolo rozhodnutie vydané. (§ 359 CSP). Odvolanie len proti odôvodneniu rozhodnutia nie je prípustné (§ 358 CSP). V odvolaní sa popri všeobecných náležitostí podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (ust. § 364 CSP). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 CSP). Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis. Ak účastník nepredloží potrebný počet rovnopisov a príloh, súd vyhotoví kópie na jeho trovy.

